Document ID: 32005D0823

32005D0823
L 307/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 ноември 2005 година
за изменение на Решение 2001/671/ЕО за прилагане на Директива 89/106/ЕИО на Съвета по отношение на класификацията на устойчивостта на външни пожари на покриви и покривни покрития
(нотифицирано под номер С(2005) 4437)
(текст от значение за ЕИП)
(2005/823/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконовите и административните разпоредби на държавите-членки относно строителните продукти (1), и по-специално член 20, параграф 2, буква а) от нея,
като има предвид, че:
(1)
Решение 2001/671/ЕО на Комисията от 21 август 2001 г. за прилагане на Директива 89/106/ЕИО на Съвета относно класификацията на устойчивостта на външни пожари на покриви и покривни покрития (2) създава система за класифициране на устойчивостта на външни пожари на покриви и покривни покрития.
(2)
След преглед, следва да се въведат допълнителни класове, с оглед да се отговори на регулаторните нужди на Ирландия и Обединеното кралство.
(3)
Решение 2001/671/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по строителството,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/671/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 ноември 2005 година.

Labels: 3
7
1
20